**Výzva na predloženie ponuky**(ďalej len „Výzva“)

zákazka v rámci zriadeného DNS „ Stavebné, remeselné stavebné, vodoinštalačné, kanalizačné, kúrenárske, elektroinštalačné a elektromontážne práce“ <https://josephine.proebiz.com/sk/tender/36815/summary>

1. **Identifikácia verejného obstarávateľa /obstarávateľa**

Názov: Marianum – Pohrebníctvo mesta Bratislavy

Sídlo: Šafárikovo námestie 3, 811 02 Bratislava

IČO: 17330190

Kontaktná osoba: Ing, Milan Hamala

E-mail: [milan.hamala@marianum.sk](mailto:milan.hamala@marianum.sk)

([vo@marianum.sk](mailto:vo@marianum.sk) )

Telefón: +421 2 50 700 118

1. **Všeobecná špecifikácia predmetu zákazky**

Názov zákazky : **Reštaurátorská údržba diela Erny Masarovičovej – „Zrod“,**

Odkaz na zákazku: <https://josephine.proebiz.com/sk/tender/49213/summary>

CPV:

**Hlavný slovník:**

45454100-5 - Reštaurovanie

**Doplňujúci CPV**

45454000-4 - Obnovovacie práce  
45453100-8 - Renovačné práce  
90512000-9 - Služby na prepravu odpadu  
90513000-6 - Služby na spracovanie a likvidáciu nie nebezpečného odpadu  
60000000-8 - Dopravné služby (bez prepravy odpadu)

Druh: práca, služba

Elektronická aukcia: Nie

**Opis predmetu zákazky :**

Predmetom zákazky je reštaurátorská obnova diela - sochy, ktoré je v existenčnom ohrození z dôvodu mnohoročnej absencie ošetrenia jej hmotnej podstaty. Pôvodný podstavec sochy zaznamenal úbytok v tvare a je fyzicky degradovaný.

Sochárske dielo známej umelkyne Erny Masarovičovej roku 1973 s názvom Zrod / OCHRANA ŽIVOTA, sa nachádza na otvorenom priestranstve pred budovou polikliniky v Ružinove v Bratislave. Je významné a verejnosti dostatočne známe a dostupné. Dnes je značne poškodené, betónová časť eroduje a jednoznačne je potrebné ho obnoviť .

Priebeh reštaurátorskej údržby podlieha v zmysle autorských práv odsúhlaseniu postupov a použitých materiálov p. Katarínou Kissoczy. Súčasťou ponuky bude dokument " Vlastný návrh riešenia"/ Príloha č. 3/, kde bude navrhnutý postup reštaurátorských prác, popis použitých materiálov, návrh časových etáp- fakturačných celkov a návrh termínov autorských kontrolných dní. Uvedený dokument úspešného uchádzača podlieha odsúhlaseniu vlastníkom autorských práv p. Katarínou Kissoczy.

Realizácia: do 31. 12. 2023. ( Rozpočtové finančné prostriedky sú viazané pre rok 2023).

Orientačné položky:

* Stan/prekrytie
* Výskum a čistenie diela
* Ošetrenie armatúr a železných prvkov
* Injektáž trhlín
* Petrifikovanie (hĺbkové spevnenie betónovej hmoty)
* Tmelenie
* Farebné zjednotenie
* Hydrofobizácia povrchu
* Renovácia podstavca/okolitej plochy

Verejný obstarávateľ si je vedomý termínovo nátlakového spôsobu obstarávania a realizácie, finančné prostriedky mu však boli pridelené k 1.11. 2023 a následne dva týždne prebiehala administratívna príprava VO a schvaľovanie nadriadeným orgánom. Takýto postup VO je neštandardný, značne riskantný a vyžaduje plnú dôveru všetkých zainteresovaných strán.

Rozhodujúcim faktorom je zrealizovanie maximálnych objemov prác v roku 2023, platba bude realizovaná na základe stanovených a odsúhlasených časových etáp realizácie. Umožňuje sa čiastková fakturácia ( materiál, časové etapy, prenájom potrebných prostriedkov pre prácu v klimaticky sťažených podmienkach....)

Zmluva: **objednávka/objednávky s VOP**

1. **Predpokladaná hodnota zákazky**

12 824,17 EUR bez DPH ( vrátanie nákladov a dopravy do Bratislavy)

**Rozdelenie zákazky na časti – nie**

1. **Miesto a čas plnenia predmetu zákazky:**

**Miesto:** Ružinovská 10, 820 07 Bratislava

**Čas realizácie: do 31.12.2023**

1. **Obhliadka:**

Obhliadka: Dielo je pre obhliadku voľne dostupné.

Odkaz: <https://umeniemesta.sk/diela/recM8Qo6kYuaQPqPg>

1. **Typ zmluvného vzťahu: Objednávka s VOP**
2. **Hlavné podmienky financovania :**

Predmet zákazky bude financovaný z kombinovaných zdrojov (vlastné zdroje a účelové rozpočtové prostriedky oddelenia kultúry magistrátu) platba na základe faktúry. Faktúra bude mať 30-dňovú lehotu splatnosti odo dňa jej doručenia. Platba bude realizovaná bezhotovostným platobným príkazom. Výsledná cena časti predmetu zákazky musí zahŕňať všetky náklady uchádzača spojené s poskytnutím požadovaného plnenia predmetu zákazky.

1. **Podmienky účasti uchádzačov:**

Reštaurovanie bude realizovať fyzická/právnická osoba s odbornou spôsobilosťou pre reštaurovanie.

1. **Komunikácia a vysvetľovania:**

Komunikácia medzi verejným obstarávateľom a záujemcami/uchádzačmi sa uskutočňuje v štátnom (slovenskom) jazyku výhradne prostredníctvom IS JOSEPHINE, prevádzkovaného na elektronickej adrese: <https://josephine.proebiz.com/sk/>. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.

1. **Predkladanie ponúk:**

**Lehota:** 24.11.2023- do 10:00 hod.

**Spôsob: prostredníctvom systému JOSEPHINE na adrese:**

<https://josephine.proebiz.com/sk/tender/49213/summary>

Ponuka sa považuje za doručenú až momentom jej doručenia (nie odoslania) verejnému obstarávateľovi v systéme Josephine. Ponuka uchádzača predložená po uplynutí lehoty na predkladanie ponúk nebude zaradená do vyhodnocovania.

Len tým dodávateľom, ktorí boli zaregistrovaní v DNS je možné zasielať výzvu na predloženie ponuky a teda majú právo na predloženie ponuky. V momente po vyhlásení jednotlivej konkrétnej zákazky sa nezaradení dodávatelia nevedia už uchádzať o vyhlásenú zákazku, avšak po ich zaradení im verejný obstarávateľ bude môcť zaslať výzvu na predloženie ponuky do ďalšej vyhlásenej zákazky. To znamená, že do DNS je možné zasielať žiadosť o zaradenie v priebehu celého jeho trvania, avšak výzvu ku konkrétnej jednotlivej zákazke môže takémuto dodávateľovi verejný obstarávateľ zaslať až po jeho zaradení, a nie je možné dodatočne niekoho zaradiť do už vyhlásenej zákazky.

1. **Obsah ponuky :**

Ponuka musí obsahovať riadne vyplnené a podpísané:

1. Návrh na plnenie kritéria ( podľa prílohy č. 1),
2. Doklady preukazujúce odbornú spôsobilosť , **ak to nevyplýva** priamo z textu Zápisu do zoznamu hospodárskych subjektov, orsr , prípadne žr / prípadná príloha č.2/
3. Vlastný návrh riešenia – **voľnou formou** /príloha č. 3/ - navrhnutý postup reštaurátorských prác, popis použitých materiálov, návrh časových etáp- fakturačných celkov a návrh termínov autorských kontrolných dní

Odporúčaný formát predkladaných dokladov je „PDF“, doklady sa predkladajú vo forme naskenovaných dokumentov.

1. **Kritériá na vyhodnotenie ponúk:**

Kritériom na vyhodnotenie ponúk je najnižšia celková cena v EUR bez DPH.

Celková cena za predmet zákazky musí obsahovať všetky náklady súvisiace s predmetom zákazky.

V prípade rovnosti ponukových cien viacerých ponúk umiestnených na prvom mieste budú vyzvaní tí uchádzači, ktorí ponúkli najnižšiu cenu, aby v lehote nie kratšej ako jeden pracovný deň, upravili smerom nadol svoju cenu, prípadne potvrdili jej aktuálnu výšku. Úspešným sa stane uchádzač s najnižšou cenou po uplynutí danej lehoty. Uvedený postup môže verejný obstarávateľ opakovať.

1. **Ďalšie informácie:**
2. Verejný obstarávateľ označí za úspešného uchádzača s najlepším návrhom na plnenie kritérií (SW Josephine zostaví poradie ponúk uchádzačov na základe vyhodnotenia návrhov na plnenie kritéria), následne sa vyhodnotí u uchádzača, ktorý sa umiestnil na prvom mieste v poradí, splnenie požiadaviek na predmet zákazky. Ak dôjde k vylúčeniu ponuky, vyhodnotí sa následne splnenie požiadaviek na predmet zákazky u ďalšieho uchádzača tak, aby uchádzač umiestnený na prvom mieste v novo zostavenom poradí spĺňal požiadavky na predmet zákazky.
3. Verejný obstarávateľ si vyhradzuje právo neprijať žiadnu ponuku, O takomto postupe budú uchádzači informovaný.
4. Uchádzačom v prípade neúspešnej ponuky nevzniká žiadny nárok na úhradu nákladov, ktoré im vznikli pri príprave a predkladaní ponúk.

**Prílohy:**

Príloha č. 1 - Cenová ponuka, návrh na plnenie kritérií

Príloha č. 4 - Vzor objednávky

Príloha č. 5 - VOP Marianum

Príloha č. 6 - Dielo-Erny Masarovičovej-text-reštaurátora

Prílohy č. 2 a 3 nemajú definovaný vzor, vyplývajú z potreby a textu výzvy v zmysle bodu č.11.